### Beslutningstema

I denne sag skal den reviderede plan for den risikobaserede dimensionering af redningsberedskabet til godkendes.

### Sagsfremstilling

Brand & Redning [adresse] skal revidere den risikobaserede dimensionering mindst én gang i hver valgperiode, og ændringer skal godkendes i de tre ejerkommuners kommunalbestyrelser.

Brand & Redning [adresse] er det fælleskommunale redningsberedskab for Haderslev, Tønder og [adresse]. I de kommuner, hvor kommunalbestyrelsen har henlagt ansvaret for det kommunale redningsberedskab til en fælles beredskabskommission, er denne ansvarlig for dimensioneringen af det samordnede redningsberedskab. Redningsberedskabet skal kunne yde en forsvarlig forebyggende, begrænsende og afhjælpende indsats i forbindelse med skader på personer, ejendom og miljøet ved ulykker og katastrofer eller overhængende fare herfor.

Planen for den risikobaserede dimensionering udarbejdes ud fra en vurdering af de lokale risici og på baggrund heraf fastlægge dimensioneringen. Afledt af den risikobaserede dimensionering er der et behov for at øge driftsbudgettet for at kunne håndtere kompensation i forbindelse med uddannelse, øgede omkostninger til drift af beredskabet på Rømø, anlægsomkostninger til ekstraordinær køretøjsanskaffelse på Rømø samt fremtidige anlæg i form af indkøb af mere specialiserede autosprøjter i større byer med en ændret risikoprofil.

Ændringsforslag er opsummeret i dimensioneringsrapportens kapitel 3.1.1.

Ændringsforslaget er behandlet i Beredskabskommissionen forud for ejerkommuners endelige godkendelse.

### Økonomi

Brand & Redning [adresse] skal årligt tilføres 1,5 mio. kr. til uddannelse af personale, 0,6 mio. kr. til drift af beredskab på Rømø samt tilføres 1,0 mio. kr. til en ekstraordinær anlægsinvestering til Rømø.

Økonomien er afsat i budgettet for 2026 jf. sag om orientering om budget 2026 - 2029 for Brand og Redning [adresse] på Økonomiudvalget den 21. august 2025.

### Indstilling Direktionen indstiller,

at justering af Risikobaseret Dimensionering for Brand og Redning [adresse] godkendes, og

at indstillingen videresendes til Kommunalbestyrelsen.

**Beslutning fra Økonomiudvalget den 20. november 2025 pkt. 8:**

Indstillingen anbefales.

### Beslutning

Indstillingen godkendt.

Elias Sørensen (V) deltog ikke i mødet.